
ΔΕΛΤΙΟ ΤΥΠΟΥ
Θέμα: Απαιτούμενα δικαιολογητικά για την εγγραφή και τις μεταβολές στο Ελαιοκομικό και Αμπελουργικό Μητρώο (ΣΓΠ ΕΤ & ΑΜ)
Ενημερώνονται οι παραγωγοί ότι για την υποβολή δηλώσεων και πραγματοποίηση μεταβολών στο Σύστημα Γεωγραφικών Πληροφοριών Ελαιοκομικού Τομέα και Αμπελουργικού Μητρώου (ΣΓΠ ΕΤ & ΑΜ), απαιτείται η προσκόμιση των ακολούθων δικαιολογητικών κατά περίπτωση:

[1]
ΔΙΚΑΙΟΛΟΓΗΤΙΚΑ ΑΠΑΙΤΟΥΜΕΝΑ ΓΙΑ ΔΗΛΩΣΗ ΣΤΟ ΣΥΣΤΗΜΑ ΓΕΩΓΡΑΦΙΚΩΝ ΠΛΗΡΟΦΟΡΙΩΝ ΕΛAΙΟΚΟΜΙΚΟΥ ΤΟΜΕΑ ΚΑΙ ΑΜΠΕΛΟΥΡΓΙΚΟ ΜΗΤΡΩΟ (ΣΓΠ ΕΤ & ΑΜ) ΛΟΓΩ:


· ΑΓΟΡΑΠΩΛΗΣΙΑΣ (Αφορά συνολικά σε ΕΤ & ΑΜ)
· ΚΛΗΡΟΝΟΜΙΑΣ (Αφορά συνολικά σε ΕΤ & ΑΜ)
· ΕΙΣΑΓΩΓΗΣ ΝΕΟΦΥΤΕΜΕΝΟΥ ΤΕΜΑΧΙΟΥ (δεν αφορά σε οινοποιήσιμα αμπέλια)

1. Φωτοτυπία της αστυνομικής ταυτότητας εφ’ όσον έχει εκδοθεί πριν τις 4-9-2023.
2. [bookmark: _Hlk160702420]Βεβαίωση Στοιχείων Φυσικού/Νομικού Προσώπου από ΑΑΔΕ (ΜΟΝΟ στην περίπτωση που δεν είναι εγγεγραμμένος ήδη στο Μητρώο).
3. Φωτοαντίγραφο τίτλου ιδιοκτησίας των αγροτεμαχίων:
3.1. Όπου υπάρχει λειτουργούν κτηματολόγιο, κτηματολογικό φύλλο και κτηματολογικό διάγραμμα με συντεταγμένες
3.2. Συμβολαιογραφική πράξη με πρόσφατη μεταγραφή σε περίπτωση που δεν υπάρχει λειτουργούν κτηματολόγιο. Αν υπάρχει διαφορά στην έκταση μεταξύ συμβολαίου και πραγματικότητας θα προσκομίζεται και το Ε9.
3.3. Σε περιπτώσεις που δεν υπάρχουν διαθέσιμα τα στοιχεία του α και β ανωτέρω θα προσκομίζεται το Ε9 του έτους με Υ/Δ του αιτούντα στην οποία θα αναγράφεται: «Δηλώνω υπεύθυνα ότι το/τα αγροτεμάχιο/α στη/ις θέση/εις………………… δεν ανήκει/ουν σε περιοχή που υπάρχει λειτουργούν κτηματολόγιο και ούτε διαθέτω τίτλους για αυτό/α. Επίσης δηλώνω ότι όλα τα στοιχεία του/των τεμαχίου/ων είναι ακριβή και αληθή.»
3.4. Έγκριση επέμβασης για έκταση παραχωρημένη για γεωργική χρήση και τροποποιητική αυτής σε περίπτωση αλλαγής δικαιούχου (μεταβίβαση) προς έναν ή περισσότερους δικαιούχους.
4. Συντεταγμένες βάσει τον συστήματος ΕΓΣΑ 87 όλων των γωνιών του αγροκτήματος, από τοπογραφικό ή κτηματολόγιο, σε ηλεκτρονική μορφή. Συγκεκριμένα για κάθε τεμάχιο θα αναρτάται αρχείο EXCEL ονοματισμένο με το όνομα του τεμαχίου και το α/α του τεμαχίου στην αίτηση και περιεχόμενο δύο στήλες με τις συντεταγμένες Χ, Ψ κατά ΕΓΣΑ 87.
[bookmark: _Hlk160709123]
Ειδικές περιπτώσεις
1. Εφ' όσον ο καλλιεργητής που είναι εγγεγραμμένος στο μητρώο απεβίωσε και είχε μεταβιβάσει την ψιλή κυριότητα κατέχοντας μόνον την επικαρπία των τεμαχίων, απαιτείται τίτλος όπως περιγράφεται στα 3.1, ή 3.2. Για την περίπτωση 3.2 θα προσκομίσει το Ε9 του και ληξιαρχική πράξη θανάτου συνοδευόμενα με Υ/Δ στην οποία θα αναγράφεται: «Δηλώνω υπεύθυνα ότι το/τα αγροτεμάχιο/α στη/ις θέση/εις………………… δεν ανήκει/ουν σε περιοχή που υπάρχει λειτουργούν κτηματολόγιο. Επίσης δηλώνω ότι όλα τα στοιχεία του/των τεμαχίου/ων είναι ακριβή και αληθή.»
2. Στις περιπτώσεις όπου δεν μεταβιβάζεται ολόκληρο το τεμάχιο αλλά τμήμα του αρχικά δηλωθέντος στο ελαιοκομικό Μητρώο τεμαχίου, τότε απαιτείται και αίτηση από τον προηγούμενο ιδιοκτήτη-καλλιεργητή ή εναλλακτικά εξουσιοδότηση-ΥΔ στον αιτούντα από τον ιδιοκτήτη που μεταβίβασε μέρος του τεμαχίου του, όπου θα αναγράφεται: «δηλώνω υπεύθυνα ότι αποδέχομαι την μεταφορά μέρους του τεμαχίου μου από την καρτέλα μου στο ΣΓΠ ΕΤ & ΑΜ στην καρτέλα του ………………….. και εξουσιοδοτώ την χωρικά αρμόδια ΔΑΟΚ να υλοποιήσει τη μεταβολή».
3. Περίπτωση εξ αδιαίρετου ιδιοκτησίας ή τροποποιητικής αποφάσεως έγκρισης επέμβασης σε ότι αφορά στο δικαιούχο από έναν δικαιούχο σε πολλούς.
Ότι προβλέπεται στα 1, 2 και 3 ανωτέρω αντικαθιστώντας το 4 ως ακολούθως:
4. Συντεταγμένες βάσει τον συστήματος ΕΓΣΑ 87 όλων των γωνιών του τμήματος του συνολικού αγροκτήματος που αναλογεί στο ποσοστό της εξ αδιαιρέτου ιδιοκτησίας του αιτούντα χωρίς αυτό να θεωρείται κατάτμηση συνοδευόμενο από Υ/Δ των λοιπών εξ’ αδιαιρέτου ιδιοκτητών, που να δηλώνουν υπεύθυνα ότι: «αποδέχομαι τα όρια του τμήματος του τεμαχίου όπως αυτά προσδιορίζονται από τις συντεταγμένες που υποβάλλει ο/η …………….. ηλεκτρονικά για την επικαιροποίηση του μητρώου, χωρίς τα όρια αυτά να γίνονται αποδεκτά για καμία άλλη χρήση και χωρίς η υλοποίηση τους να θεωρείται κατάτμηση και εξουσιοδοτώ την χωρικά αρμόδια ΔΑΟΚ να υλοποιήσει τη μεταβολή». Οι συντεταγμένες του τμήματος του τεμαχίου, αντλούμενες από τοπογραφικό ή από το κτηματολόγιο, σε ηλεκτρονική μορφή. Συγκεκριμένα για το αιτούμενο τμήμα του τεμαχίου θα αναρτάται αρχείο EXCEL ονοματισμένο με το όνομα του τεμαχίου και το α/α του τεμαχίου στην αίτηση και περιεχόμενο δύο στήλες με τις συντεταγμένες Χ, Ψ κατά ΕΓΣΑ 87.


[2]
ΔΙΚΑΙΟΛΟΓΗΤΙΚΑ ΑΠΑΙΤΟΥΜΕΝΑ ΓΙΑ ΜΕΤΑΒΟΛΗ ΔΗΛΩΣΗΣ ΣΤΟ ΣΓΠ ΕΤ & ΑΜ ΛΟΓΩ ΜΙΣΘΩΣΗΣ

1. [bookmark: _Hlk160706107]Φωτοτυπία της αστυνομικής ταυτότητας εφ’ όσον έχει εκδοθεί πριν τις 4-9-2023.
2. [bookmark: _Hlk160708974]Βεβαίωση Στοιχείων Φυσικού/Νομικού Προσώπου από ΑΑΔΕ (ΜΟΝΟ στην περίπτωση που δεν είναι εγγεγραμμένος ήδη στο Ελαιοκομικό Μητρώο)
3. Ο ενοικιαστής πρέπει να προσκομίσει 
3.1. Για μίσθωση άνω των εννέα (9) ετών:
3.1.1. Συμβολαιογραφικό μισθωτήριο με μεταγραφή
3.2. Για μίσθωση από ένα (1) έως και εννέα (9) έτη
3.2.1. Δήλωση μίσθωσης ακίνητης περιουσίας (ηλεκτρονικό μισθωτήριο ΑΑΔΕ) και το Ε9 του εκμισθωτή συνοδευόμενο από Υ/Δ του εκμισθωτή στην οποία θα αναγράφεται: «Δηλώνω υπεύθυνα ότι το/τα αγροτεμάχιο/α που αναφέρονται στο Ε9 μου είναι ακριβή και αληθή.»
3.2.2. [bookmark: _Hlk160708580]Σε περίπτωση που κατά νόμο δεν προβλέπεται σύνταξη δήλωσης μίσθωσης ακίνητης περιουσίας προσκομίζεται ιδιωτικό συμφωνητικό (με θεώρηση γνησίου υπογραφών των συμβαλλομένων) και το Ε9 του εκμισθωτή συνοδευόμενο από Υ/Δ του εκμισθωτή στην οποία θα αναγράφεται: «Δηλώνω υπεύθυνα ότι το/τα αγροτεμάχιο/α που αναφέρονται στο Ε9 μου είναι ακριβή και αληθή.»
3.3. Χρησιδάνειο και το Ε9 του εκμισθωτή συνοδευόμενο από Υ/Δ του παραχωρητή στην οποία θα αναγράφεται: «Δηλώνω υπεύθυνα ότι το/τα αγροτεμάχιο/α που αναφέρονται στο Ε9 μου είναι ακριβή και αληθή.»
4. Συντεταγμένες βάσει τον συστήματος ΕΓΣΑ 87 όλων των γωνιών του αγροκτήματος, από τοπογραφικό ή το κτηματολόγιο, σε ηλεκτρονική μορφή. Συγκεκριμένα για κάθε τεμάχιο θα αναρτάται αρχείο EXCEL ονοματισμένο με το όνομα του τεμαχίου και το α/α του τεμαχίου στην αίτηση και περιεχόμενο δύο στήλες με τις συντεταγμένες Χ, Ψ.


1. Σε περίπτωση  Λύσης Μίσθωσης ανάλογα με το είδος του μισθωτηρίου που λύεται κατά περίπτωση πρέπει να προσκομιστεί:
1.1. Στην περίπτωση Συμβολαιογραφικού Μισθωτηρίου προσκομίζεται νέο συμβολαιογραφικό έγγραφο λύσης μίσθωσης.
1.2. Στην περίπτωση δήλωσης μίσθωσης ακίνητης περιουσίας από ΑΑΔΕ προσκομίζεται δήλωση λύσης μίσθωσης ακίνητης περιουσίας από ΑΑΔΕ.
1.3. Στην περίπτωση Ιδ. Συμφωνητικού προσκομίζεται νέο Ιδ. Συμφωνητικό λύσης του παλιού με θεωρημένο το γνήσιο των υπογραφών των συμβαλλομένων και Υ/Δ-εξουσιοδότηση του μισθωτή προς τον αιτούντα εκμισθωτή όπου θα αναγράφεται: «δηλώνω υπεύθυνα ότι αποδέχομαι την μεταφορά του τεμαχίου από το δικό μου ΕΜ στο ΕΜ του ………………  και εξουσιοδοτώ την χωρικά αρμόδια ΔΑΟΚ να υλοποιήσει τη μεταβολή».

2. Σε περίπτωση  Λήξης Μίσθωσης ανάλογα με το είδος του μισθωτηρίου που έληξε υλοποιούνται τα ακόλουθα:
2.1. Αν λήξει Συμβολαιογραφικό Μισθωτήριο ή Ιδ. Συμφωνητικό πρέπει να προσκομιστεί Υ/Δ-εξουσιοδότηση του μισθωτή προς τον αιτούντα εκμισθωτή όπου θα αναγράφεται: «δηλώνω υπεύθυνα ότι αποδέχομαι την μεταφορά του τεμαχίου από το δικό μου ΕΜ στο ΕΜ του ………………….. και εξουσιοδοτώ την χωρικά αρμόδια ΔΑΟΚ να υλοποιήσει τη μεταβολή». 
2.2. Αν λήξει δήλωση μίσθωσης ακίνητης περιουσίας τότε πρέπει να προσκομισθεί δήλωση λήξης μίσθωσης ακίνητης περιουσίας από ΑΑΔΕ.




